Nové znenie
                                                                   N á v r h
NARIADENIE VLÁDY
Slovenskej republiky
z ................ 2006

o povinnom používaní bezpečnostných pásov a detských zadržiavacích zariadení
vo vozidlách určitých kategórií

	Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

§ 1
Predmet úpravy

(1)	Toto nariadenie vlády Slovenskej republiky ustanovuje podrobnosti o podmienkach používania bezpečnostných pásov) a detských zadržiavacích  zariadení) vo vozidlách kategórie M1, M2, M3, N1, N2 a N3  uvedených v osobitnom predpise,) s konštrukčnou rýchlosťou prevyšujúcou 25 km.h.-1, ktorých sedadlá sú vybavené bezpečnostným pásom) a ktoré sú určené na prevádzku v premávke na pozemných komunikáciách.

(2)	Toto nariadenie vlády sa vzťahuje na osoby sediace na sedadle vozidla povinne vybavenom bezpečnostným pásom a na prepravu detí v detských zadržiavacích zariadeniach.

§ 2
Vymedzenie základných pojmov

	Na účely tohto nariadenia vlády sa rozumie
a)	bezpečnostným pásom, sedadlovým pásom alebo pásom  zostava popruhov s uzatváracou sponou, nastavovacími zariadeniami a upevňovacími kovaniami, ktoré je možné ukotviť vo vozidle a je konštruované tak, aby sa pri zrážke alebo náhlom spomalení vozidla znížilo riziko poranenia  tým, že obmedzí pohyblivosť tela, sa vo všeobecnosti označuje ako úprava pásov a tento pojem zahŕňa tiež zariadenia na pohlcovanie energie alebo navíjanie pásov ( ďalej len „bezpečnostný pás“),
b)	detským zadržiavacím zariadením určený bezpečnostný systém charakteristický ako súprava konštrukčných častí, ktorá môže byť kombináciou popruhov alebo pružných dielov so zabezpečovacou sponou, nastavovacím zariadením, úchytkami a v niektorých prípadoch aj doplnkovou sedačkou alebo nárazovým štítom a ktorá môže byť ukotvená ku karosérii vozidla,
c)	bezpečnostným systémom vybavenie sedadla vozidla bezpečnostným pásom alebo detským zadržiavacím zariadením, ktoré musia byť konštruované tak, aby sa pri zrážke alebo náhlom spomalení zmenšilo riziko poranenia prepravovanej osoby tým, že obmedzí pohyblivosť jej tela,
d)	osobitným bezpečnostným systémom vybavenie sedadla vozidla zariadením obdobným ako je detské zadržiavacie zariadenie, ktoré musí byť konštruované tak, aby sa v prípade zrážky alebo náhleho spomalenia zmenšilo riziko poranenia prepravovanej osoby tým, že obmedzí pohyblivosť jej tela.

§ 3
Základné členenie detských zadržiavacích zariadení

(1)	Detské zadržiavacie zariadenia z hľadiska hmotnosti dieťaťa sa členia do týchto skupín:
a)	skupina 0 pre deti s hmotnosťou do 10 kg, 
b)	skupina 0+ pre deti s hmotnosťou do 13 kg, 
c)	skupina I pre deti s hmotnosťou od 9 do 18 kg, 
d)	skupina II pre deti s hmotnosťou od 15 do 25 kg,
e)	skupina III pre deti s hmotnosťou od 22 do 36 kg.

(2)	Detské zadržiavacie zariadenia uvedené v odseku 1 sa   rozdeľujú do nasledovných tried:
a)	zabudované zariadenia pozostávajúce z kombinácie popruhov alebo ohybných častí
s poistnou prackou, nastavovacím zariadením, upevňovacím kovaním a v niektorých                 prípadoch s prídavnou sedačkou alebo ochranným nárazovým štítom, prispôsobenými k upevneniu vlastným integrálnym popruhom alebo popruhmi,
b)	nezabudované zariadenia pozostávajúce z čiastočného zadržiavacieho  zariadenia, ktoré
keď je používané spoločne s pásom pre dospelých, ktorý obopína telo prepravovaného  dieťaťa alebo zadržiava zariadenie, v ktorom je prepravované dieťa umiestnené, vytvára kompletné zadržiavacie zariadenie.

3) Detské zadržiavacie zariadenie musí byť schválené podľa osobitných predpisov.)

§ 4
Používanie bezpečnostných systémov
vo vozidlách kategórie M1, N1, N2 a N3
	
(1)	Ak sa na sedadle vozidla vybavenom bezpečnostným pásom prepravuje dieťa s výškou menšou než 150 cm, musí byť toto sedadlo vybavené detským zadržiavacím zariadením podľa § 3 ods. 2, vhodným pre deti podľa hmotnostných skupín uvedených v § 3 ods. 1. 
(2)	Detské zadržiavacie zariadenie nesmie byť obrátené dozadu na sedadle, ktoré je chránené čelným airbagom, ak nebol airbag vyradený z činnosti alebo nebol automaticky deaktivovaný. Obrátenie dozadu je otočenie v smere opačnom ako je smer jazdy.
(3)	Na sedadle vozidla, ktoré nie je vybavené bezpečnostným systémom sa nesmú prepravovať deti do veku troch rokov.

§ 5
Používanie bezpečnostných systémov
vo vozidlách kategórie M2, M3

(1)	Vo vozidle používanom na prepravu do škôl, vo vnútroštátnej nepravidelnej doprave a medzinárodnej doprave nesmie byť počet prepravovaných osôb väčší ako je počet miest na sedenie uvedených v osvedčení o evidencii.) To sa nevzťahuje na vozidlá, ktoré majú miesto určené pre stojace osoby, a tento údaj je uvedený v osvedčení o evidencii. 
(2)	Vodič vozidla alebo sprievodca skupiny je povinný informovať prepravované osoby o potrebe používania bezpečnostných systémov počas prepravy v premávke na pozemných komunikáciách. Verbálna informácia môže byť doplnená použitím audiovizuálnych prostriedkov umiestnených vo vozidle. Každé miesto na sedenie musí byť označené viditeľne umiestneným piktogramom, ktorého vzor je uvedený v prílohe č. 1.

§ 6
Lekárske osvedčenie o oslobodení od použitia bezpečnostných systémov

(1)	Osoba so zdravotnými dôvodmi), sa preukazuje lekárskym osvedčením o oslobodení od použitia bezpečnostných systémov vydaným príslušným zdravotníckym zariadením), ktorého vzor a náležitosti sú uvedené v prílohe č. 2.
(2) Lekárske osvedčenie podľa odseku 1 musí obsahovať čas platnosti osvedčenia, ktorý   nesmie byť dlhší ako 1 rok odo dňa vystavenia osvedčenia.
(3) Lekárske osvedčenie o oslobodení od použitia bezpečnostných systémov vozidla vydané   v inom členskom štáte je platné aj pri preprave na pozemných komunikáciách na území Slovenskej republiky. 

§ 7
Spoločné a prechodné ustanovenia

(1) Podmienky prepravy dospelej osoby s telesnou výškou menšou ako 150 cm vo vozidlách kategórie M1, M2, M3 a N1, N2, N3 ustanovuje osobitný predpis.)
(2) Vo vozidlách kategórie M1 a N1, kde sú umiestnené dve detské zadržiavacie zariadenia na zadných sedadlách a nedostatok priestoru bráni umiestneniu tretieho detského zadržiavacieho zariadenia, môže byť dieťa vo veku tri a viac rokov a s telesnou výškou menšou ako 150 cm pripútané bezpečnostným pásom. 
(3) Ak vozidlá kategórie M1 a N1 nie sú vybavené detským zadržiavacím zariadením alebo je týchto zariadení vo vozidle nedostatočný počet, môže byť dieťa vo veku tri a viac rokov pri preprave v obci pripútané na zadných sedadlách vozidla bezpečnostným pásom, ktorým je vozidlo vybavené.
(4) Preprava dieťaťa je zakázaná na predných sedadlách za podmienok ustanovených   v odseku 2.

§ 8
	
	Ustanovenia tohto nariadenia vlády sa vzťahujú aj na vodičov a cestujúcich vo vozidlách používaných v premávke na pozemných komunikáciách na území Slovenskej republiky, ktoré sú evidované v treťom štáte. 

§ 9

Týmto nariadením vlády sa preberá právny akt Európskych spoločenstiev uvedený v prílohe č. 3.

§ 10

Účinnosť

	Toto nariadenie vlády nadobúda účinnosť  5. júna 2006.